open-index/open-wikipedia-markdown huggingface dataset:
Θεόδωρος Κοντίδης

Ο **Θεόδωρος Κοντίδης**, SJ (Θεσσαλονίκη, 11 Μαρτίου 1956) είναι Έλληνας ρωμαιοκαθολικός επίσκοπος που διατελεί Αρχιεπίσκοπος Καθολικών Αθηνών από τον Ιούλιο του 2021.

Είναι, επίσης, Αποστολικός Τοποτηρητής της Αρχιεπισκοπής Καθολικών Ρόδου και πρόεδρος της Ιεράς Συνόδου της Καθολικής Ιεραρχίας Ελλάδος.

## Βιογραφία
Γεννήθηκε στη Θεσσαλονίκη στις 11 Μαρτίου 1956. Το 1983 εισήλθε στο Τάγμα των Ιησουιτών και χειροτονήθηκε ιερέας στις 9 Οκτωβρίου 1988 από τον Αρχιεπίσκοπο Καθολικών Αθηνών Νικόλαο Φώσκολο στην ενορία της Ιεράς Καρδίας.

Διαμένοντας στο Ποντιφικό Ελληνικό Κολλέγιο του Αγίου Αθανασίου, σπούδασε φιλοσοφία και στη συνέχεια θεολογία στο Ποντιφικό Γρηγοριανό Πανεπιστήμιο στη Ρώμη. Μετά από μεταπτυχιακές σπουδές, έλαβε πτυχίο από το Κέντρο Σεβρών (Center Sèvres) στο Παρίσι.

Ο π. Θεόδωρος Κοντίδης διετέλεσε αρχικά  υπεφημέριος και στη συνέχεια εφημέριος στον  Ιερό Ναό της Ιεράς Καρδίας στην Αθήνα. Το 1995 ανέλαβε ηγούμενος της Ιεράς Μονής των Ιησουιτών στην Αθήνα, καθώς και διευθυντής του κέντρου "Manresa". Από το 2020 έως τον διορισμό του σε αρχιεπίσκοπο υπηρέτησε ως εφημέριος στην ενορία του Αγίου Ανδρέα στην Πάτρα. Πέρα της μητρικής του γλώσσας, ομιλεί ιταλικά, γαλλικά και αγγλικά.

Στις 14 Ιουλίου 2021, ο Πάπας Φραγκίσκος τον διόρισε Αρχιεπίσκοπο Καθολικών Αθηνών. Χειροτονήθηκε στο βαθμό του επισκόπου και ενθρονίστηκε στις 18 Σεπτεμβρίου 2021, στον Καθεδρικό Ναό του Αγίου Διονυσίου του Αρεοπαγίτη, από τον προκάτοχο του, Σεβαστιανό Ροσσολάτο.

## Παραπομπές


## Εξωτερικοί σύνδεσμοι
* 

Κατηγορία:Καθολική Εκκλησία στην Ελλάδα
Κατηγορία:Έλληνες Ρωμαιοκαθολικοί
Κατηγορία:Έλληνες επίσκοποι
Κατηγορία:Επίσκοποι Αθηνών
Κατηγορία:Ιησουίτες
Γενετική συμβουλευτική

Η **γενετική συμβουλευτική** είναι η διαδικασία παροχής συμβουλών σε άτομα και οικογένειες που έχουν αποκτήσει ή έχουν υψηλή πιθανότητα απόκτησης παιδιού με γενετική διαταραχή για να τους βοηθήσει να κατανοήσουν και να προσαρμοστούν στις ιατρικές, ψυχολογικές και οικογενειακές απαιτήσεις της γενετικής ασθένειας. Η γενετική συμβουλευτική παρέχεται επίσης σε ενήλικες που έχουν μια πάθηση ή έχουν οικογενειακό ιστορικό της πάθησης αυτής.

Η διαδικασία περιλαμβάνει τη συλλογή του προσωπικού και το οικογενειακού ιστορικού υγείας. Αυτές οι πληροφορίες χρησιμοποιούνται για να προσδιοριστεί πόσο πιθανό είναι ένα άτομο ή μέλος της οικογένειάς του να έχει τη γενετική προδιάθεση. Με βάση αυτές τις πληροφορίες, παρέχεται γενετική συμβουλευτική αν το άτομο ή κάποιος συγγενής του θα χρειαστεί να κάνει μια γενετική εξέταση. Μετά τη γενετική εξέταση, η γενετική συμβουλευτική μπορεί να βοηθήσει στην καλύτερη κατανόηση των αποτελεσμάτων της εξέτασης και τις επιλογές θεραπείας, στην αντιμετώπιση των συναισθηματικών ανησυχιών και στην παραπομπή σε κατάλληλους παρόχους υγειονομικής περίθαλψης και ομάδων υποστήριξης.

Υπάρχουν διαφορετικά στάδια στη ζωή ενός ατόμου όταν θα μπορούσε να παραπεμφθεί για γενετική συμβουλευτική. Αυτό μπορεί να συμβεί όταν ένα ζευγάρι σχεδιάζει να αποκτήσει παιδί, κατά τη διάρκεια της εγκυμοσύνης, μετά την απόκτηση ενός παιδιού, και κατά την διαχείριση προβλήματος υγείας ενός ατόμου. Η γενετική συμβουλευτική πριν την εγκυμοσύνη μπορεί να επιλύσει ανησυχίες σχετικά με παράγοντες που μπορεί να επηρεάσουν το μωρό κατά τη βρεφική ή την παιδική ηλικία ή την ικανότητα ενός ζευγαριού ν' αποκτήσει παιδί. Κατά τη διάρκεια της εγκυμοσύνης μπορεί να διαχειριστεί ορισμένες εξετάσεις που πρέπει να γίνουν, τυχόν ανιχνευμένα προβλήματα ή καταστάσεις που μπορεί να επηρεάσουν το μωρό κατά τη διάρκεια της βρεφικής ή της παιδικής ηλικίας. Μετά τη γέννηση ενός παιδιού, μπορεί να αντιμετωπίσει τις ανησυχίες ενός ζευγαριού εάν το παιδί εμφανίζει συμπτώματα διαταραχής που μπορεί να έχει γενετικό υπόβαθρο. Τέλος, παρέχεται γενετική συμβουλευτική στους ενήλικες σε ειδικούς τομείς όπως καρδιαγγειακό, ψυχιατρικό και σχετικό με καρκίνο στην περίπτωση που υπάρχει κάποιο πρόβλημα υγείας.

## Παραπομπές


Κατηγορία:Γενετική ιατρική
Γενετικη
Αγία Αγνή του Πουατιέ

Η **Αγία Αγνή του Πουατιέ** είναι Γαλλίδα αγία και ηγουμένη, η οποία «αναγνωρίστηκε για την αγιότητά της και την ευφυΐα της» και ονομάστηκε «πρότυπο της καλογερικής ζωής». Υπηρέτησε ως ηγουμένη του Μοναστηριού του Τιμίου Σταυρού στο Πουατιέ της Γαλλίας μέχρι το θάνατό της το 586.

Η Άγκνες ανατράφηκε στην αυλή της Πριγκίπισσας της Θουριγγίας, Αγίας Ραδεγούνδης, η οποία την υιοθέτησε και την έκανε πνευματική της κόρη. Το 557, η Ραδεγούνδη ίδρυσε το Μοναστήρι του Τιμίου Σταυρού, που ήταν ένα διπλό μοναστήρι, στο οποίο στεγάζονταν 200 μοναχές και ήταν γνωστό ως τόπος μάθησης. Η Αγνή και η Ραδεγούνδη επισκέφθηκαν την Αρλ για να μελετήσουν τον Κανόνα του Αγίου Καισαρίου γύρω στο 570. Ο Κανόνας τελικά υιοθετήθηκε και στο Πουατιέ. Ο λόγιος Μπράιαν Μπρέναν υποστήριξε ότι η Αγνή και η Ραδεγούνδη αναγκάστηκαν ουσιαστικά να δεχτούν τον Κανόνα του Αγίου Καισαρίου, επειδή δεν είχαν την υποστήριξη του τοπικού επισκόπου.

Η Αγνή είναι γνωστή για τη σχέση και τη φιλία της με τον ποιητή και συγγραφέα ύμνων Άγιο Βενάντιο Φορτουνάτο, ο οποίος επισκέφθηκε τον Τίμιο Σταυρό και εγκαταστάθηκε σε κοντινό μέρος για το υπόλοιπο της ζωής του. Η Αγνή και η Ραδεγούνδη έγιναν προστάτες του, στέλνοντάς του δώρα και φαγητό. Εκείνος τους έγραψε «ιδιαίτερα στυλιζαρισμένες επιστολές, συμπεριλαμβανομένων των χαιρετισμών στην Αγνή στην επέτειο του ορισμού της ως ηγουμένης. Σύμφωνα με τον Μπρέναν, «ο τόνος αυτών των προσωπικών ποιημάτων είναι ανοιχτόκαρδος και ζωηρός, που υποδηλώνει μια στενή και οικεία σχέση μεταξύ του ποιητή και της πατρόνας του». Η οικειότητα που επιδεικνύεται στην αλληλογραφία του Βενάντιου με την Αγνή ερμηνεύτηκε ότι παρομοιάζει με ποιήματα αγάπης.

Τα λείψανα της Αγνής σώζονται στην Εκκλησία της Αγίας Ραδεγούνδης. Ο τάφος της θεωρείται ένα δημοφιλές προσκύνημα της περιοχής. Η ημέρα εορτής της είναι η 13η Μαΐου.

## Παραπομπές

Brennan, Brian, 1985. "St. Radegund and the early development of her cult at Poitiers". *Journal of Religious History*, 13(4), σελ. 340-354.

Κατηγορία:Άγιοι της Ρωμαιοκαθολικής Εκκλησίας
Πάγωμα του λόγου

Το **πάγωμα του λόγου**, γνωστό και με την αμερικανική ορολογία, **chilling effect**, είναι το φαινόμενο κατά το οποίο οι πολίτες εγκαταλείπουν δικαιώματά τους υπό τον φόβο κυρώσεων από νόμους του κράτους ή λόγω εξωγενούς πολιτικής πίεσης. Ο όρος άρχισε να χρησιμοποιείται ευρέως από τα αμερικανικά δικαστήρια από τα μέσα του 20ου αιώνα και έπειτα. Τότε το αμερικανικό κράτος παρακολουθούσε διάφορους «φιλοκομμουνιστές» πολίτες του. Έπειτα από μία σειρά από νομικές υποθέσεις την δεκαετία του 60, το Ανώτατο Δικαστήριο των ΗΠΑ, αποφάσισε ότι οι νόμοι, ακόμα και αν δεν αναφέρεται ρητά σε αυτούς, έχουν την δύναμη να περιορίσουν θεμελιώδη δικαιώματα μέσω εκφοβισμού. Το δικαίωμα που επηρεάζεται συνήθως περισσότερο από το πάγωμα του λόγου, είναι η ελευθερία της έκφρασης, παρόλο που και άλλα δικαιώματα, όπως η ελευθερία της συνάθροισης κ.α., επηρεάζονται και αυτά σοβαρά.

Για να γίνει πιο κατανοητό, το πάγωμα του λόγου μπορεί να εξειδικευτεί σύμφωνα με το παρακάτω παράδειγμα: Αν η μη παράθεση πηγών στη δημοσιοποίηση οποιασδήποτε πληροφορίας από κάποιον τιμωρείται με πολύ υψηλά πρόστιμα -με στόχο πχ, την καταπολέμηση της παραπληροφόρησης- τότε αυτό θα μπορούσε να «παγώσει» την ελευθερία του λόγου, και να περιορίσει την κριτική προς κάποια εξουσία. Η ουσία της ιδέας του «παγώματος του λόγου» βρίσκεται στην σκέψη «μήπως να μην το πω/γράψω αυτό, για να αποφύγω το πρόστιμο;».

## Παραπομπές


Κατηγορία:Λογοκρισία
Κατηγορία:Ορολογία πολιτικής επιστήμης
Κατηγορία:Πολιτική
2Pacalypse Now

Το **2Pacalypse Now** είναι το πρώτο στούντιο άλμπουμ του Αμερικανού ράπερ Τούπακ Σακούρ. Κυκλοφόρησε στις 12 Νοεμβρίου του 1991 από τις Interscope Records και τις Jive Records. Το άλμπουμ είναι κοινωνικού περιεχομένου και πραγματεύεται διάφορες μάστιγες της Αμερικανικής κοινωνίας, όπως τον ρατσισμό, την φτώχεια, την εφηβική εγκυμοσύνη, την αυξανόμενη εγκληματικότητα και την αστυνομική βία εις βάρος των εθνικών μειονοτήτων. Το άλμπουμ περιέχει τα χιτ *[[Brenda's Got a Baby]]*, *Trapped* και *If My Homie Calls*. 

Το άλμπουμ απέσπασε εξαιρετικές κριτικές από τους κριτικούς, αλλά υπήρξε αρχικά αμφιλεγόμενο με το κοινό. 

## Κατάλογος τραγουδιών
* **Young Black Male**
* **Trapped**
* **Soulja's Story**
* **I Don't Give a Fuck** 
* **Violent**
* **Words of Wisdom**
* **Something Wicked**
* **Crooked Ass Nigga** (με τον Strech)
* **If my Homie Calls**
* **[[Brenda's Got a Baby]]**
* **Tha' Lunatic** (με τον Strech)
* **Rebel of the Underground**
* **Part Time Mutha** (με τον Poppi)

## Παραπομπές

Κατηγορία:Δισκογραφία του Τούπακ Σακούρ
Νικοβούλη

Η **Νικοβούλη** ήταν Ελληνίδα ιστορικός που πιθανότατα έζησε μεταξύ του 1ου και του 3ου αι. π.Χ. Δεν έχουν διασωθεί βιογραφικά της στοιχεία και ό,τι γνωρίζουμε για εκείνη προέρχεται από τον Αθήναιο. Σύμφωνα με τον Αθήναιο, η Νικοβούλη έγραψε ένα έργο για τη ζωή του Μεγάλου Αλεξάνδρου και για την τάση του Μακεδόνα βασιλιά να πίνει υπερβολικά. Για την τάση του αυτή είχαν μιλήσει και άλλοι ιστορικοί.

Η ταυτότητα, το φύλο αλλά ακόμα και η ίδια η ύπαρξη της Νικοβούλης αμφισβητήθηκαν όπως έχει γίνει και στην περίπτωση πολλών άλλων γυναικών που έζησαν πριν και μετά από εκείνη. Ο Αθήναιος αναφέρει τη φράση «*Νικοβούλη δὲ ἢ ὁ ἀναθεὶς ταύτῃ τὰ συγγράμματα*» («*η Νικοβούλη ή εκείνος που της απέδωσε αυτά τα συγγράμματα*») χωρίς να εξηγεί γιατί αμφισβητεί την ύπαρξή της. Το ίδιο έκανε και όταν αμφισβήτησε χωρίς λόγο ακόμα και την ύπαρξη της Παμφίλης της Επιδαύριας. Το όνομα της Νικοβούλης αναφέρεται δύο φορές ως πηγή στην *Φυσική Ιστορία* του Πλίνιου του Πρεσβύτερου.

Η Νικοβούλη αναφέρεται στο έργο της Τζούντι Σικάγο *[[Το Δείπνο (της Τζούντι Σικάγο)|Το Δείπνο]]*, στο σερβίτσιο της Ασπασίας.

## Παραπομπές


Κατηγορία:Ιστορικοί
Κατηγορία:Ιστορικοί (γυναίκες)
Θρήνοι (βιβλίο)

[μικρογραφία|[Ρέμπραντ - *Ο Ιερεμίας πενθεί για την καταστροφή της Ιερουσαλήμ.*]]
Το βιβλίο ***Θρήνοι*** (από το εβραϊκό *Εϊχάχ* (= Ω, πώς!) οφείλει τον τίτλο του στο περιεχόμενό του, που συνιστά μια συλλογή θρηνωδών ασμάτων για την καταστροφή της Ιερουσαλήμ το 586 π. Χ. Στην εβραϊκή Βίβλο ανήκει στα Κετουβείμ («Γραπτά»), μαζί με το Άσμα Ασμάτων, το Βιβλίο της Ρουθ, τον Εκκλησιαστή και το Βιβλίο της Εσθήρ, αν και δεν υπάρχει καθορισμένη σειρά στη χριστιανική Παλαιά Διαθήκη ακολουθεί το Βιβλίο του Ιερεμία, καθώς ο προφήτης Ιερεμίας είναι ο παραδοσιακός συγγραφέας του. Ωστόσο, σύμφωνα με τη σύγχρονη επιστήμη, ενώ η καταστροφή της Ιερουσαλήμ από τη Βαβυλώνα ξέσπασε το 586/7 π.Χ. αποτελεί το υπόβαθρο των ποιημάτων, πιθανώς δεν γράφτηκαν από τον Ιερεμία. Πιθανότατα, ένα από τα κεφάλαια του βιβλίου γράφτηκε από διαφορετικό ανώνυμο ποιητή και στη συνέχεια ενώθηκαν για να σχηματιστεί το βιβλίο.

Το βιβλίο είναι εν μέρει ένας παραδοσιακός «θρήνος της πόλης» που θρηνεί την εγκατάλειψη της Ιερουσαλήμ από τον Θεό, την καταστροφή της και την τελική επιστροφή της θεότητας, και εν μέρει ένα νεκρικό μοιρολόι στο οποίο ο πενθών θρηνεί και απευθύνεται στους νεκρούς. Ο τόνος είναι ζοφερός: ο Θεός δεν μιλάει, ο βαθμός του πόνου παρουσιάζεται ως συντριπτικός και οι προσδοκίες για μελλοντική λύτρωση είναι ελάχιστες. Παρ' όλα αυτά, ο συγγραφέας καθιστά επανειλημμένα σαφές ότι η πόλη (και ακόμη και ο ίδιος ο συγγραφέας) είχε αμαρτήσει κατάφορα εναντίον του Θεού, γεγονός στο οποίο ο Θεός απάντησε έντονα. Με τον τρόπο αυτό ο συγγραφέας δεν κατηγορεί τον Θεό, αλλά μάλλον τον παρουσιάζει ως δίκαιο, και μερικές φορές ακόμη και ως φιλεύσπλαχνο.

## Κεφάλαια
* 1ος θρήνος (1ο Κεφάλαιο): 1,1-22, Η πόλη κάθεται και κλαίει για τις δυστυχίες της, σαν μια μοναχική χήρα.
* 2ος θρήνος (2ο Κεφάλαιο): 2,1-22, Οι δυστυχίες της πόλης περιγράφονται σε σχέση με τις εθνικές αμαρτίες.
* 3ος θρήνος (3ο Κεφάλαιο): 3,1-66, Οι κάτοικοι ελπίζουν: Η τιμωρία είναι για το καλό τους. Μια καλύτερη μέρα θα ξημερώσει.
* 4ος θρήνος (4ο Κεφάλαιο): 4,1-22, Θρήνος για τη λεηλασία της πόλης και την ερήμωση του ναού.
* 5ος θρήνος (5ο Κεφάλαιο): 5,1-22, Προσευχή για έλεος.

## Εξωτερικοί σύνδεσμοι
* 

Κατηγορία:Παλαιά Διαθήκη
Δείκτης Οικονομικής Ελευθερίας

μικρογραφία|Χάρτης θερμότητας του δείκτη οικονομικής ελευθερίας, 2018.
Ο **Δείκτης Οικονομικής Ελευθερίας** είναι ένας ετήσιος δείκτης και κατάταξη που δημιουργήθηκε το 1995 από το συντηρητικό think-tank The Heritage Foundation και το The Wall Street Journal για τη μέτρηση του βαθμού οικονομικής ελευθερίας στα έθνη του κόσμου. Οι δημιουργοί του ευρετηρίου ισχυρίζονται ότι ακολουθούν μια προσέγγιση εμπνευσμένη από τον Adam Smith στο The Wealth of Nations, ότι «οι βασικοί θεσμοί που προστατεύουν την ελευθερία των ατόμων να επιδιώκουν τα δικά τους οικονομικά συμφέροντα οδηγούν σε μεγαλύτερη ευημερία για την ευρύτερη κοινωνία».

## Σκοπός
Ο ιστότοπος του Heritage Foundation δηλώνει ότι "Η οικονομική ελευθερία είναι το θεμελιώδες δικαίωμα κάθε ανθρώπου να ελέγχει τη δική του εργασία και περιουσία. Σε μια οικονομικά ελεύθερη κοινωνία, τα άτομα είναι ελεύθερα να εργάζονται, να παράγουν, να καταναλώνουν και να επενδύουν με όποιον τρόπο θέλουν. Σε οικονομικά ελεύθερες κοινωνίες, οι κυβερνήσεις επιτρέπουν στην εργασία, το κεφάλαιο και τα αγαθά να κυκλοφορούν ελεύθερα και να απέχουν από τον εξαναγκασμό ή τον περιορισμό της ελευθερίας πέραν του αναγκαίου βαθμού για την προστασία και τη διατήρηση της ίδιας της ελευθερίας. Με τη δημοσίευση ετήσιων εκθέσεων, το ίδρυμα επιχειρεί να επισημάνει πού τέτοιες ελευθερίες υπάρχουν και δεν υπάρχουν.

Το Heritage Foundation αναφέρει ότι το κορυφαίο 20% του δείκτη έχει το διπλάσιο του κατά κεφαλήν εισοδήματος από εκείνα του δεύτερου πεμπτηλιού και πέντε φορές το αντίστοιχο του 20%. Ο Carl Schramm, ο οποίος έγραψε το πρώτο κεφάλαιο του Ευρετηρίου του 2008, δηλώνει ότι οι πόλεις της Μεσαιωνικής Ιταλίας και οι πόλεις της Μεσοδυτικής Αμερικής στα μέσα του 19ου αιώνα άνθισαν όλες στο βαθμό που είχαν οικονομική ρευστότητα και θεσμική προσαρμοστικότητα που δημιουργήθηκε από την οικονομική ελευθερία.

Σύμφωνα με τον Will Wilkinson από το ελευθεριακό think tank Cato Institute, μελέτες δείχνουν ότι η υψηλότερη οικονομική ελευθερία συσχετίζεται έντονα με την υψηλότερη αυτοαναφερόμενη ευτυχία. [6] Σύμφωνα με τους οικονομολόγους Tomi Ovaska και Ryo Takashima, η έρευνα για την οικονομική ελευθερία προτείνει "ότι οι άνθρωποι ενδιαφέρονται αναμφισβήτητα για το βαθμό στον οποίο η κοινωνία στην οποία ζουν τους παρέχει ευκαιρίες και την ελευθερία να αναλαμβάνουν νέα έργα, έντονα και να κάνουν επιλογές με βάση τις προσωπικές προτιμήσεις κάποιου. "[7]

Σύμφωνα με το Ινστιτούτο Cato, η υψηλότερη οικονομική ελευθερία προάγει τη συμμετοχή και τη συνεργασία. [8] Ισχυρίζεται επίσης ότι η υψηλότερη οικονομική ελευθερία είναι εξαιρετικά σημαντική για την πρόληψη των πολέμων. Σύμφωνα με τους υπολογισμούς τους, η ελευθερία είναι περίπου 54 φορές πιο αποτελεσματική από τη δημοκρατία (όπως μετράται από το Democracy Score) στη μείωση των βίαιων συγκρούσεων. [9]

Κατηγορία:Οικονομικοί δείκτες
Brenda's Got a Baby

Το **Brenda's Got a Baby** είναι  τραγούδι του Αμερικανού ράπερ Τούπακ Σακούρ από το πρώτο του άλμπουμ 2Pacalypse Now. Το τραγούδι πραγματεύεται την αληθινή ιστορία ενός 12χρονου κοριτσιού που μένει έγκυος από τον ξάδερφο της και γεννά ένα παιδί που δεν μπορεί να υποστηρίξει οικονομικά. Ο Σακούρ επικρίνει την έλλειψη οικονομικής υποστήριξης που παρέχει η κυβέρνηση και η κοινωνία γενικότερα στο κορίτσι και την οικογένεια της. Το τραγούδι περιέχει φωνητικά από τον τραγουδιστή Ντέιβ Χόλιστερ. 

## Παραγωγή και στίχοι

Ο Σακούρ έγραψε το κομμάτι κατά την διάρκεια των γυρισμάτων της ταινίας *Juice* και οι στίχοι είναι βασισμένοι σε αληθινή ιστορία. 

Το τραγούδι ξεκινάει με τον Ντέιβ Χόλιστερ να ερμηνεύει τον τίτλο του κομματιού. Το υπόλοιπο κομμάτι είναι μια στροφή που ερμηνεύει ο Σακούρ και αφηγείται την ιστορία. 

Το τραγούδι ξεκινάει με τον Τούπακ να αφηγείται την ιστορία σε μία ομάδα Αφροαμερικανών κατοίκων ενός γκέτο. Η Μπρέντα, ένα 12χρονο κορίτσι, μένει έγκυος από τον ξάδερφο της. Η οικογένεια της είναι πολύ φτωχή και ο πατέρας της είναι εθισμένος στην κάνναβη. Όταν ο ξάδερφος της την αφήνει, η οικογένεια της την διώχνει. Η Μπρέντα αρχικά προσπαθεί να πουλήσει κρακ και πέφτει θύμα ληστείας. Καταφεύγει στην πορνεία και τελικά πέφτει θύμα δολοφονίας. 

## Παραπομπές

Κατηγορία:Δισκογραφία του Τούπακ Σακούρ
Αμάτ-Μαμού

Η **Αμάτ-Μαμού** ήταν Βαβυλώνια ιέρεια και λόγια που έζησε στο Σιπάρ γύρω στο 1750 π.Χ.. 

Ήταν ιέρεια του θεού Ούτου και ζούσε σε ένα είδος μοναστηριού που ονομάζονταν *γκαγκούμ*. Τα *γκαγκούμ* ήταν μοναστικές κοινότητες γυναικών που προέρχονταν από εξέχουσες οικογένειες. Στα *γκαγκούμ* οι γυναίκες δεν χρειάζονταν να παντρευτούν αν και δεν είναι σαφές αν απαγορεύονταν να το κάνουν. Σε κάθε περίπτωση όμως απαγορεύονταν να κάνουν παιδιά και γι΄αυτό ονομάζονταν *ναντίτου*, δηλαδή άτεκνες. Οι *ναντίτου* διέθεταν μεγάλη περιουσία σε γη και ασήμι, διοικούσαν επιχειρήσεις και έπαιζαν σημαντικό οικονομικό ρόλο δίνοντας δάνεια και ενοικιάζοντας χωράφια. Μπορούσαν να υπογράψουν συμβόλαια, να έχουν επιχειρήσεις και διέθεταν μεγάλες προίκες που δεν επιτρέπονταν να μεταβιβάσουν σε κάποιον αρσενικό συγγενή τους. Η προίκα μιας *ναντίτου* ήταν αποζημίωση για τον αποκλεισμό της από την οικογενειακή κληρονομιά που κανονικά μονοπωλούσαν τα αρσενικά μέλη της. Επειδή οι *ναντίτου* ήταν εξαιρετικά μορφωμένες και διέθεταν την ελευθερία και την οικονομική ανεξαρτησία ώστε να μπορούν να ασχοληθούν με ό,τι τις ενδιέφερε, συχνά εργάζονταν ως γραφείς σε ναούς και εξελίσσονταν σε σημαντικές λόγιες και ισχυρές ιέρειες, αφού μία ιέρεια συνήθως ήταν ένα άτομο με επιρροή και εξουσία που συχνά παρήγαγε σημαντικό λογοτεχνικό έργο όπως π.χ. η Ενχεντουάννα.

Σήμερα γνωρίζουμε τη*ν ναντίτου* Αμάτ-Μαμού από τις πήλινες ταμπλέτες με σφηνοειδή γραφή που έχουν ανακαλυφθεί και περιέχουν τα κείμενά της μαζί με το όνομά της. Η Αμάτ-Μαμού ήταν μία από τις οκτώ λόγιες που εργάζονταν στο *γκαγκούμ* της Σιπάρ και η καριέρα της εκτείνεται στη βασιλεία τριών βασιλέων: του Χαμουραμπί (1792-1750 π.Χ.), του Σαμσού-Ιλουνά (1749-1712 π.Χ.) και του Αμπί Εσού (1711-1684 π.Χ.).

Η Αμάτ-Μαμού αναφέρεται στο έργο της Τζούντι Σικάγο "Το Δείπνο" στο σερβίτσιο της Ιστάρ.

## Παραπομπές


Κατηγορία:Ιέρειες
Κατηγορία:Βαβυλώνιοι
Αδελέλμος του Μπούργος

Ο **Αδελέλμος** (περίπου 1035-1097), επίσης γνωστός ως **Αλονί** και **Λέσμες**, ήταν ένας Γάλλος Βενεδικτίνος μοναχός, που χαρακτηρίζεται ως άγιος από την Ρωμαιοκαθολική Εκκλησία. Γεννήθηκε στο Λουντάν του Πουατού και ήταν παιδί μιας πλούσιας οικογένειας. Από νεαρή ηλικία διαμοίρασε την περιουσία του στους φτωχούς και κατατάχθηκε στο στρατό. Αφού εκπλήρωσε το καθήκον του, ξεκίνησε για ένα προσκυνηματικό ταξίδι στη Ρώμη, ντυμένος με ρούχα υπηρέτη. Κατά τη διάρκεια του ταξιδιού γνώρισε τον Ροβέρτο του Μολέμ και εγκατέλειψε την στρατιωτική ζωή, προκειμένου να ενταχθεί στο Τάγμα του Αγίου Βενέδικτου. Έγινε μοναχός και αργότερα ηγούμενος του Μοναστηριού του Θρόνου του Θεού της Ωβέρνης.

Η Βασίλισσα Κωνσταντία της Βουργουνδίας, σύζυγος του Αλφόνσου ΣΤ΄ του Λεόν και Καστίλης, εντυπωσιάστηκε από τις αναφορές αγιότητας του Αδελέλμου και τον προσκάλεσε να ζήσει στο Μπούργος, προκειμένου να αντικαταστήσει το Μοζαραβικό Τυπικό με το Ρωμαιοκαθολικό. Το 1079 το βασιλικό ζεύγος ίδρυσε το Μοναστήρι του Αγίου Ιωάννη του Ευαγγελιστή στην πόλη και ζήτησε από εκείνον να γίνει ο ηγούμενός του. Ως ηγούμενος ο Αδελέλμος θα προσθέσει στο κτίριο ένα νοσοκομείο και μια εκκλησία. Αργότερα χρησιμοποίησε τη στρατιωτική του εκπαίδευση για να βοηθήσει τον Αλφόνσο εναντίον των Μαυριτανών.

Μετά το θάνατό του, ο Αδελέλμος ονομάστηκε προστάτης άγιος της πόλης του Μπούργος. Αρχικά ενταφιάστηκε στο Μοναστήρι του Αγίου Ιωάννη, αλλά αργότερα μεταφέρθηκε στην εκκλησία του Αγίου Λέσμες. Παρότι δεν καταγράφεται πλέον στο Γενικό Ρωμαϊκό Ημερολόγιο, η μνήμη του Αδελέλμου εορτάζεται στις 30 Ιανουαρίου.

## Παραπομπές

## Εξωτερικοί σύνδεσμοι
*
*Patron Saints Index

Κατηγορία:Γάλλοι Βενεδικτίνοι
Πρωτοϊστορία

Η **πρωτοϊστορία** είναι η περίοδος μεταξύ της προϊστορίας και της ιστορίας κατά την οποία μια κουλτούρα ή ένας πολιτισμός δεν έχει ακόμη αναπτύξει τη γραφή, αλλά άλλοι πολιτισμοί έχουν ήδη σημειώσει την ύπαρξη αυτών των προ-γραμματικών ομάδων στα δικά τους γραπτά. Για παράδειγμα, στην Ευρώπη, οι Κέλτες και οι γερμανικές φυλές θεωρούνται προϊστορικές όταν άρχισαν να εμφανίζονται σε ελληνικές και ρωμαϊκές πηγές.

Η πρωτοϊστορία μπορεί επίσης να αναφέρεται στη μεταβατική περίοδο μεταξύ της εμφάνισης του αλφαβητισμού σε μια κοινωνία και των γραπτών των πρώτων ιστορικών. Η διατήρηση των προφορικών παραδόσεων μπορεί να περιπλέξει τα ζητήματα, καθώς μπορούν να παρέχουν μια δευτερεύουσα ιστορική πηγή για ακόμη και παλαιότερα γεγονότα. Οι αποικιακοί τόποι που περιλαμβάνουν μια γραμματική ομάδα και μια μη γραμματική ομάδα μελετώνται επίσης ως προϊστορικές καταστάσεις.

Ο όρος μπορεί επίσης να αναφέρεται σε μια περίοδο κατά την οποία έχουν βρεθεί αποσπασματικά ή εξωτερικά ιστορικά έγγραφα, που δεν περιλαμβάνουν απαραίτητα ένα ανεπτυγμένο σύστημα γραφής.

## Χρονολογική σειρά
Όπως και με την προϊστορία, ο καθορισμός πότε ένας πολιτισμός μπορεί να θεωρηθεί προϊστορικός ή πρωτοϊστορικός είναι μερικές φορές δύσκολος για τους ανθρωπολόγους. Τα δεδομένα ποικίλλουν σημαντικά από πολιτισμό σε πολιτισμό, περιοχή σε περιοχή, ακόμη και από ένα σύστημα υπολογισμού ημερομηνιών σε άλλο.

Στην απλούστερη μορφή του, η πρωτοϊστορία ακολουθεί την ίδια χρονολογική σειρά με την προϊστορία και βασίζεται στην τεχνολογική πρόοδο συγκεκριμένων ανθρώπων όσον αφορά τη μεταλλουργία:

* Χάλκινη Εποχή ή Χαλκολιθική περίοδος
* Εποχή του Χαλκού
* Εποχή του Σιδήρου

## Πολιτισμοί και λαοί
Οι πιο γνωστοί πρωτοϊστορικοί πολιτισμοί και εθνοτικές ομάδες είναι εκείνοι για τους οποίους επινοήθηκε αρχικά ο όρος, οι βάρβαρες φυλές που αναφέρονται από Ευρωπαίους και Ασιάτες συγγραφείς. Πολλοί από αυτούς τους λαούς φυσικά βίωσαν επίσης περιόδους προϊστορίας και ιστορίας:

*Αλανοί
*Βαλτικοί
*Πρωτοβούλγαροι
*Κέλτες
**Γαλάτες
*Δάκοι
*Έριε
*Σουέβοι
*Ούννοι
*Κοφούν
*Μαγυάροι
*Μοσοπελέα

*Τιμούκουα
*Νουμίδες
*Πάρθοι
*Σαρμάτες
*Σκύθες
*Σλάβοι
*Σουσκουεχάνοκ
*Θράκες
*Γιαματάι (Ιαπωνία)
*Δυναστεία Γιαρλούνγκ (Θιβέτ)

## Δείτε επίσης

* Αρχαία ιστορία

## Παραπομπές



Κατηγορία:Ιστορικές περίοδοι
Ζακ Ντελαρύ

Ο **Ζακ Ντελαρύ** (, Μπρικμπέκ-αν-Κοραντάν, Μανς, 18 Σεπτεμβρίου 1919 (ν. ημερ.) – Λε Πεκ, Υβελέν, 14 Σεπτεμβρίου 2014) ήταν Γάλλος ιστορικός. Πήρε μέρος στην αντίσταση κατά των Γερμανών κατακτητών της χώρας του, ως μέλος του «Ενιαίου Αντιστασιακού Κινήματος» («Mouvements Unis de la Resistance-MUR») κατά το διάστημα 1940-1944, ενώ μετά τον πόλεμο υπηρέτησε στην κεντρική διοίκηση της δικαστικής αστυνομίας. Ήταν αξιωματικός, διοικητής μονάδας της Λεγεώνας της Τιμής και έλαβε μέρος στον πόλεμο της Αλγερίας (1954 – 1962). Έγινε ευρύτερα γνωστός κυρίως για το έργο του με τίτλο «Histoire de la Gestapo» (Fayard, Παρίσι, 1962) και ήταν ένας εκ των πέντε αντιπροέδρων της Ένωσης Μελετών για το Αντιστασιακό κίνημα («AERI»). Ως κατήγορος, συμμετείχε στη διαδικασία και την καταδίκη του ναζί εγκληματία Κλάους Μπάρμπι, το 1987. Απεβίωσε μόλις 4 ημέρες πριν από τα 95α γενέθλιά του.
## Παραπομπές


Κατηγορία:Γάλλοι συγγραφείς
Κατηγορία:Γάλλοι αντιστασιακοί
Τοξοβολία στους Θερινούς Ολυμπιακούς Αγώνες 2020 – Ατομικό ανδρών

Το αγώνισμα του ατομικού ανδρών στα πλαίσια της τοξοβολίας στους Θερινούς Ολυμπιακούς Αγώνες 2020 πραγματοποιείται στις 23, 27–29 και 31 Ιουλίου 2021. Λαμβάνουν μέρος 64 αθλητές.

## Πρόκριση
Οι 12 χώρες που προκρίθηκαν για το ομαδικό αγώνισμα μπορούν να στείλουν 3 αθλητές και στο ατομικό, αλλιώς οι χώρες μπορούν να στείλουν μόνον ένα αθλητή, εφόσον προκρίθηκε. Δύο θέσεις είναι διαθέσιμες μέσω της καθολικότητας.

## Ρεκόρ

* *Αγώνας κατάταξης 72 βελών*

## Πρόγραμμα
Όλες οι ώρες σε Ώρα Ιαπωνίας (UTC+9).

## Αποτελέσματα

### Γύρος κατάταξης

## Παραπομπές

Ατομικο Α
Μαξ Στάντφους

Ο **Μαξιμίλιαν Ρούντολφ Στάνφους** (γερμανικά: *Maximilian Rudolph Standfuss*) (6 Ιουνίου 1854 – 22 Ιανουαρίου 1917) ήταν Γερμανός-Ελβετός εντομολόγος, ο οποίος ειδικευόταν στα λεπιδόπτερα.

## Ζωή
Ο Στάντφους σπούδασε θεολογία στο Πανεπιστήμιο του Χάλλε, και φυσικές επιστήμες στο Πανεπιστήμιο του Μπρέσλαου, όπου το 1879 έλαβε το διδακτορικό του στη ζωολογία. Για πολλά χρόνια, ήταν επιμελητής και αργότερα διευθυντής των συλλογών στο εντομολογικό μουσείο του Ελβετικού Ομοσπονδιακού Ινστιτούτου Τεχνολογίας Ζυρίχης. Το 1892 απέκτησε την υφηγεσία του και στη συνέχεια εργάστηκε ως λέκτορας στο Πολυτεχνείο και στο Πανεπιστήμιο της Ζυρίχης. Το 1915 έλαβε τον τίτλο του καθηγητή. Το 1908-10 υπηρέτησε ως πρόεδρος της Κοινωνίας Φυσικών Επιστημών (*Naturforschenden Gesellschaft*) στη Ζυρίχη.

Μνημονεύεται καλύτερα για τα πειράματα αναπαραγωγής του με πεταλούδες και νυχτοπεταλούδες υπό τεχνητές συνθήκες, όπως π.χ. λήψη κουκουλιών από πεταλούδες της Κεντρικής Ευρώπης και αναπαραγωγή τους σε διάφορες θερμοκρασίες. Ανακάλυψε ότι όταν η θερμοκρασία ήταν πολύ χαμηλή, η πεταλούδα έβγαινε από το κουκούλι με χρωματισμό διαφορετικό από το είδος της Κεντρικής Ευρώπης, αλλά παρόμοιο με τις ποικιλίες αυτού του είδους που βρέθηκαν σε ψυχρότερα κλίματα &mdash; όταν η θερμοκρασία ήταν υψηλή, τα ίδια ευρωπαϊκά κουκούλια παρήγαγαν ποικιλίες που βρέθηκαν σε τροπικές περιοχές.

## Επιλεγμένα έργα

* *Lepidopterologisches*, 1884 &ndash; Λεπιδοπτερολογία.
* *Handbuch für Sammler der europäischen Grossschmetterlinge*, 1891 &ndash; Εγχειρίδιο για συλλέκτες μακρολεπιδόπτερων.
* *Handbuch der paläarktischen Gross-Schmetterlinge für Forscher und Sammler*, 1896 &ndash; Εγχειρίδιο παλαιοαρκτικών μακρολεπιδόπτερων για ερευνητές και συλλέκτες
* *Experimentelle zoologische Studien mit Lepidopteren*, 1898 &ndash; Πειραματικές ζωολογικές μελέτες στα λεπιδόπτερα.

## Παραπομπές


Κατηγορία:Ελβετοί εντομολόγοι
Κατηγορία:Γερμανοί εντομολόγοι
Κατηγορία:Λεπιδοπτεριστές
Atari 2600

Το **Atari 2600** (γνωστό και ως Atari VCS) είναι μια κονσόλα βιντεοπαιχνιδιών που αναπτύχθηκε από την Atari, Inc. και κυκλοφόρησε για πρώτη φορά τον Σεπτέμβριο του 1977. Διέθετε μικροεπεξεργαστή, αφαιρούμενη ROM, δύο χειριστήρια και είχε περίπου 600 διαθέσιμα βιντεοπαιχνίδια. Η ανάπτυξη αυτής της κονσόλας κόστιζε τουλάχιστον 100.000 $ (εναρμονισμένο με τον πληθωρισμό, περίπου 535.000 $ το 2025). Η διάρκεια ζωής του μέχρι να θεωρηθεί "ξεπερασμένο" δεν ξεπερνούσε τους τρεις μήνες.Η κονσόλα διανεμόταν από τις αρχές της δεκαετίας του 1980 στην Ελλάδα από την Elkat Ltd. και στην Κύπρο από την Pissarides Ltd.

## Παραπομπές


Κατηγορία:Atari 2600
Κατηγορία:Κονσόλες της Atari
Κατηγορία:Οικιακές κονσόλες βιντεοπαιχνιδιών
Ισπανικό πρωτάθλημα ποδοσφαίρου ανδρών 2021-22

Η **[[Πριμέρα Ντιβισιόν]] Ισπανίας 2021-22**, γνωστή και ως **Λα Λίγκα** ή ***Λα Λίγκα Σανταντέρ***, ήταν η 91η σεζόν της κορυφαίας κατηγορίας ποδοσφαίρου ανδρών της Ισπανίας. Ξεκίνησε στις 13 Αυγούστου 2021 και θα ολοκληρωθεί στις 22 Μαΐου 2022.

Η ισπανική κυβέρνηση σε συννενόηση με το Υπουργείο Υγείας της χώρας συναντήθηκαν στις 24 Ιουνίου 2021 όπου και συμφώνησαν πως οι θεατές μπορούν να επιστρέψουν στα γήπεδα, ανάλογα βέβαια με την επιδημιολογική κατάσταση της πανδημίας του κορωνοϊού.

Η Ατλέτικο Μαδρίτης κατέκτησε το περυσινό πρωτάθλημα για 11η φορά στην ιστορία της.

## Ομάδες

## Προσωπικό και χορηγοί

}
|-
|
|
|
|
|
|-
|
|
|
|
|
|-
|
|
|
|
|
|-
|
|
|
|
|
|-
|
|
|
|
|
|-
|
|
|
|
|
|-
|
|
|
|
|
|-
|
|
|
|
|
|-
|
|
|
|
|
|-
|
|
|
|
|
|-
|
|
|
|
|
|-
|
|
|
|
|
|-
|
|
|
|
|
|-
|
| 
|
|
|
|-
|
|
|
|
|
|-
|
|
|
|
|
|-
|
|
|
|
|
|-
|
| Μίτσελ
|
|
|
|}

## Βαθμολογία

## Αποτελέσματα

## Κορυφαίοι σκόρερ

Εδώ βλέπετε ποιοι παίκτες έχουν πετύχει τα περισσότερα γκολ στο πρωτάθλημα.

## Παραπομπές


Κατηγορία:Πριμέρα Ντιβιζιόν
Βορειοανατολικές καυκάσιες γλώσσες

thumb|Οι κυριότερες περιοχές ομιλίας των βορειοανατολικών καυκάσιων γλωσσών
Οι **βορειοανατολικές καυκάσιες γλώσσες**, αποκαλούμενες επίσης **ανατολικές καυκάσιες** ή **ναχο-νταγκεστανικές γλώσσες**, αποτελούν μια οικογένεια γλωσσών που ομιλούνται στις ρωσικές Δημοκρατίες του Νταγκεστάν, της Τσετσενίας και της Ινγκουσετίας, καθώς και στο βόρειο Αζερμπαϊτζάν. Ομιλούνται επίσης σε πληθυσμούς της διασποράς λαών των περιοχών αυτών στη Δυτική Ευρώπη και στη Μέση Ανατολή.

## Γλωσσολογικά χαρακτηριστικά
### Φωνολογία
Ιστορικώς ο αριθμός των φωνημάτων των βορειοανατολικών καυκάσιων γλωσσών πιστευόταν ότι ήταν σημαντικά μικρότερος εκείνων των γειτονικών βορειοδυτικών καυκάσιων γλωσσών. Ωστόσο, πιο πρόσφατες έρευνες απεκάλυψαν ότι πολλές από τις βορειοανατολικές γλώσσες του Καυκάσου είναι πολύ πλουσιότερες σε φωνήματα από όσο θεωρούσαν οι γλωσσολόγοι, με κάποιες από αυτές να διαθέτουν έως και 70 φωνήματα συμφώνων. Πολλές περιλαμβάνουν επιγλωττιδικά, φαρυγγικά και τριβόμενα σύμφωνα. Η φωνολογία αυτών των γλωσσών είναι επίσης αξιοσημείωτη για τη χρήση τεσσάρων κατηγοριών συμφώνων κατά ηχηρότητα (αντί δύο των ευρωπαϊκών γλωσσών): των ηχηρών, των άηχων, των εκτοξευτικών (*ejective*) και των τεταμένων (*tense*), κάτι που συνεισφέρει στον μεγάλο φωνηματικό τους πλούτο. Οι περισσότερες γλώσσες της οικογένειας χρησιμοποιούν αντιθετικά τα τεταμένα και ασθενή σύμφωνα. Τα τεταμένα σύμφωνα χαρακτηρίζονται από την ένταση της αρθρώσεώς τους, πράγμα που οδηγεί φυσιολογικά σε επιμήκυνσή τους.

Στα φωνήεντα δεν συναντούμε τόσο μεγάλη ποικιλία φωνημάτων, αλλά υπάρχουν εξαιρέσεις, όπως η τσετσενική γλώσσα, η οποία έχει τουλάχιστον 28 φωνήεντα, διφθόγγους και *τριφθόγγους*.

### Μορφολογία
Οι βορειοανατολικές καυκάσιες γλώσσες χαρακτηρίζονται από ισχυρή επιθηματική συγκόλληση. Τα ουσιαστικά εμφανίζουν κρυφή κατηγοριοποίηση. Τέτοιες κατηγορίες κυμαίνονται από δύο έως οκτώ σε διαφορετικές γλώσσες της οικογένειας. Ως προς τον γραμματικό αριθμό, μπορεί να υπάρχει διάκριση  ανάμεσα στον ενικό και στον πληθυντικό ή όχι, αλλά και η ίδια η «πληθυντικότητα» μπορεί να επηρεάσει την κατηγορία στην οποία ανήκει ένα ουσιαστικό. Σε κάποιες περιπτώσεις παρατηρείται ένας «συλλογικός αριθμός». Πολλές γλώσσες διακρίνουν μεταξύ «τοπικών» και «λειτουργικών» πτώσεων, και σε κάποιο βαθμό μεταξύ *ορθών* και *πλαγίων* πτώσεων.

## Παραπομπές


## Πηγές

* 
* 
* 
* 
* 

## Εξωτερικοί σύνδεσμοι
* Γλωσσικός χάρτης του Καυκάσου, από τη CIA
* Άτλας της πολυγλωσσίας του Νταγκεστάν


Κατηγορία:Συγκολλητικές γλώσσες
Κατηγορία:Γλώσσες του Αζερμπαϊτζάν
Κατηγορία:Γλώσσες της Ρωσίας
Κατηγορία:Γλωσσικές οικογένειες
Αβαρνίς

Η **Αβαρνίς** (γενική: της *Αβαρνίδος*) ή **Άβαρνις** ήταν αρχαία πόλη και ακρωτήριο, που βρισκόταν στην ασιατική (νοτιοανατολική) ακτή του Ελλησπόντου, μεταξύ της Λαμψάκου και του Παρίου, δηλαδή κοντά στα όρια της Τρωάδας με τη βόρεια Μυσία, εντασσόμενη αργότερα στη Μυσία. Αναφέρεται επίσης με τις ονομασίες **Αβαρνιάς** (γενική: της Αβαρνιάδος) στα *Ορφικά Αργοναυτικά* και **Άβαρνος** (από τον Στέφανο τον Βυζάντιο).

Σύμφωνα με τον ιστορικό Ξενοφώντα, ο Κόνων διέφυγε με εννέα πλοία από την ήττα στους Αιγός Ποταμούς, έχοντας καταλάβει ότι η Αθήνα ήταν χαμένη. Αποβιβάσθηκε λοιπόν στην Αβαρνίδα, την οποία ο Ξενοφών χαρακτηρίζει «το ακρωτήριο της Λαμψάκου», πήρε τα μεγάλα πανιά των πλοίων του εχθρού (Σπαρτιατών), τα οποία βρίσκονταν εκεί, και ύστερα ο ίδιος με τα οκτώ πλοία έβαλε πλώρη από την Αβαρνίδα κατευθείαν για την Κύπρο, στον βασιλιά Ευαγόρα, και το ιερό πλοίο, η «Πάραλος», για την Αθήνα, προκειμένου να αναγγείλει τα γεγονότα.

## Παραπομπές


## Πηγές
* Το ομώνυμο λήμμα στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σελ. 69

Κατηγορία:Δαρδανέλλια
Κατηγορία:Αρχαίες πόλεις της Μυσίας
Βίκτορ Φρεντς

Ο **Βίκτορ Φρεντς** (πλήρες ονοματεπώνυμο **Victor Edwin French**, γνωστός και σαν «**Uncle Eddie**», Σάντα Μπάρμπαρα, Καλιφόρνια, 4 Δεκεμβρίου 1934 – Λος Άντζελες, 15 Ιουνίου 1989) ήταν Αμερικανός ηθοποιός και σκηνοθέτης. Ήταν αδελφικός φίλος και συμπρωταγωνιστής του Μάικλ Λάντον. Φανατικός καπνιστής ο ίδιος (όπως κι ο Λάντον) ασθένησε από καρκίνο και έφυγε από τη ζωή σε ηλικία μόλις 54 ετών.
## Εργογραφία
Είναι ευρύτερα γνωστός για τους ρόλους που ερμήνευσε στις παραγωγές «Little House on the Prairie» (Το Μικρό Σπίτι στο Λιβάδι) ως «Isaiah Edwards» (1974-77 και 1981-84), «Highway to Heaven» (Λεωφόρος για τον Παράδεισο) στο ρόλο του «Mark Gordon» (1984-89), που αμφότερα προβλήθηκαν και στην Ελλάδα και «Carter Country» (1977-79).
## Οικογένεια
Ο Βίκτορ ήταν γιος του επίσης ηθοποιού Τεντ Φρεντς (+1978) και εγγονός του Charles A. French. Νυμφεύτηκε δις και έλαβε ισάριθμα διαζύγια. Σύζυγοί του υπήρξαν η Judith Schenz (από το 1959 έως το 1975) με την οποία απέκτησε τρία παιδιά (ένα αγόρι και δίδυμα κορίτσια) και η Julie Cobb (από το 1976 έως το 1978).
## Τιμές
Δέκα έτη μετά το θάνατό του (1998), ο Φρεντς εισήλθε στο «Western Performers Hall of Fame» που φιλοξενείται στο «Εθνικό Μουσείο Πολιτιστικής Κληρονομίας της Δύσης» με έδρα την Οκλαχόμα Σίτι

## Παραπομπές


## Πηγές
* Victor French - IMDb Ο ηθοποιός στο IMDb

## Εξωτερικοί σύνδεσμοι
* 

Κατηγορία:Αμερικανοί ηθοποιοί
Μεσοχώρια Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.211111,
          38.249722
        ]
      }
    }
  ]
}


Τα **Μεσοχώρια** είναι ημιορεινό χωριό της νότιας Εύβοιας στην Περιφερειακή Ενότητα Εύβοιας.

## Γεωγραφικά - ιστορικά στοιχεία
Τα Μεσοχώρια βρίσκονται στα βόρεια της περιοχής των Στύρων, σε υψόμετρο 171 μέτρα. Απέχουν 77 χλμ. Α.-ΝΑ. από τη Χαλκίδα και 51 χλμ. ΒΔ. από την Κάρυστο (έδρα του δήμου). Κοντά στο χωριό, σε απόσταση περίπου 2,5 χλμ. και τα παράλια του Αιγαίου πελάγους είναι οι παραλίες "Αρμυρίχι" (Α.- ΒΑ) και "Λιμνιώνας" (Α.-ΝΑ.) με χαρακτηριστικά κατάλευκα βότσαλα και παχιά άμμο οι οποίες αποτελούν τουριστικό προορισμό της περιοχής τους θερινούς μήνες.

Αναφέρονται επίσημα, μετά την ενσωμάτωση της Εύβοιας, το 1835 να προσαρτάται στον τότε δήμο Στυρέων και το 1912 στο ΦΕΚ 245Α - 16/08/1912 να ορίζεται έδρα της ομώνυμης κοινότητας. Σύμφωνα με το πρόγραμμα ''Καλλικράτης'', μαζί με τους Ραπταίους και τους Τσακαίους αποτελούν την τοπική κοινότητα Μεσοχωρίων που υπάγεται στη δημοτική ενότητα Στυρέων του Δήμου Καρύστου και σύμφωνα με την απογραφή του 2011 ως κοινότητα έχει συνολικό πληθυσμό 324 κατοίκους ενώ ως ξεχωριστός οικισμός 198.

## Εξωτερικοί σύνδεσμοι
* Βίντεο και εικόνες από ψηλά στην παραλία Λιμνιώνας στη Νότια Εύβοια από τον ιστότοπο https://www.evima.gr/

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Πέτρος Μιχαλόπουλος

Ο **Πέτρος Μιχαλόπουλος** είναι Έλληνας πρώην αθλητής της σκοποβολής.

Στο Πανελλήνιο πρωτάθλημα σκοποβολής πήλινου στόχου υπήρξε πρωταθλητής στο ατομικό τραπ, το 1976, 1979 και το 1982, δευτεραθλητής το 1978 και το 1989, και τριταθλητής το 1980. Επιπλέον, ήταν πρώτος στη Β΄ κατηγορία Ελλάδας το 1975 και στο πρωτάθλημα Αθηνών το 1978. Το 1979 στο Μεγάλο έπαθλο φθινοπώρου ήταν πρώτος στο ομαδικό τραπ και τρίτος στο ατομικό.

Το 1975 στο Βαλκανικό πρωτάθλημα πήλινου στόχου κατέκτησε το αργυρό μετάλλιο στο ατομικό τραπ και το 1978 στους Διεθνείς αγώνες του Καΐρου την τρίτη θέση στο ίδιο αγώνισμα. Με την εθνική ομάδα σκοποβολής της Ελλάδας συμμετείχε επίσης στο Βαλκανικό πρωτάθλημα της Βάρνας το 1977, στο Παγκόσμιο πρωτάθλημα της Αντίμπ το 1977, στο Βαλκανικό πρωτάθλημα της Αθήνας το 1980 και στους 13ους Αγώνες σκοποβολής Λατινικών Χωρών της Αθήνας το 1983 (10η θέση). Άρχισε να ασχολείται με τη σκοποβολή από το 1975 και ήταν αθλητής του Ο.Φ.Κ.Ο..
 
## Παραπομπές


Κατηγορία:Έλληνες αθλητές της σκοποβολής
Κατηγορία:Σκοπευτές ΟΦΚΟ
Κατηγορία:Κάτοχοι μεταλλίων του Βαλκανικού Πρωταθλήματος Πήλινου Στόχου
Τσακαίοι Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.2218,
          38.239038
        ]
      }
    }
  ]
}

Οι **Τσακαίοι** είναι ημιορεινό χωριό της νότιας Εύβοιας στην Περιφερειακή Ενότητα Εύβοιας.

## Γεωγραφικά - ιστορικά στοιχεία
Οι Τσακαίοι βρίσκονται στα βόρεια της περιοχής των Στύρων, σε υψόμετρο 140 μέτρα. Απέχουν 80 χλμ. Α.-ΝΑ. από τη Χαλκίδα, 48 χλμ. ΒΔ. από την Κάρυστο (έδρα του δήμου) και 13 χλμ. Β. από τα Στύρα. Δυτικά του χωριού, σε απόσταση περίπου 2,5 χλμ. στα παράλια του Αιγαίου πελάγους είναι η ομώνυμη μικρή παραλία και λίγο βορειότερά της, της "Λιμνιώνα". Σε ύψωμα, πάνω από την παραλία Τσακαίων, υπάρχουν υπολείμματα οχύρωσης ύστερων κλασικών και ελληνιστικών χρόνων που προστάτευε ένα από τα ελάχιστα φυσικά λιμάνια στην ανατολική πλευρά της Εύβοιας. Τα πρώτα ίχνη κατοίκησης ανάγονται στους προϊστορικούς χρόνους και για τους λόγους αυτούς η περιοχή έχει προσωρινά  οριοθετηθεί ως αρχαιολογικός χώρος.

Οι Τσακαίοι αναφέρονται επίσημα, μετά την ενσωμάτωση της Εύβοιας, το 1835 να προσαρτώνται στον τότε δήμο Στυρέων. Σύμφωνα με το πρόγραμμα ''Καλλικράτης'', μαζί με τους Ραπταίους και τα Μεσοχώρια αποτελούν την τοπική κοινότητα Μεσοχωρίων που υπάγεται στη δημοτική ενότητα Στυρέων του Δήμου Καρύστου και σύμφωνα με την απογραφή του 2011 έχει 48 κατοίκους.

## Παραπομπές


## Εξωτερικοί σύνδεσμοι

* Συγκινητική ομορφιά από τα παλιά: στους Τσακαίους! στον ιστότοπο Εύβοιας φίλοι
* [Φωτογραφίες από τους Τσακαίους Εύβοιας](https://www.greece.com/photos/destinations/Central_Greece/Evia/Village/Tsakei/Tsakaioi_village_-_Evia_(Τσακαίοι_-_Εύβοια)/96405130) στον ιστότοπο https://www.greece.com

Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Χωρικός

250px|μικρογραφία|Έφηβες χωρικοί στις αρχές του προηγούμενου αιώνα
**Χωρικός** ονομαζόταν στην προβιομηχανική κοινωνία αγρότης με περιορισμένη ιδιοκτησία γης ή, σε φεουδαρχικές κοινωνίες, υποτελείς στον μεταλογαιοκτήμονα της περιοχής. Στην Ευρώπη, υπήρχαν τρία είδη χωρικών: δούλοι, δουλοπάροικοι και οι ελεύθεροι μισθωτές. Το 85% του πληθυσμού κατά τον μεσαίωνα ήταν χωρικοί.

## Παραπομπές


## Εξωτερικοί σύνδεσμοι
* 
* 

Κατηγορία:Κοινωνία του Μεσαίωνα
Κατηγορία:Πρώιμη νεότερη περίοδος
Κατηγορία:Ιστορία της γεωργίας
Κατηγορία:Φεουδαρχία
Κατηγορία:Κοινωνική ιστορία

Κατηγορία:Κοινωνικές τάξεις
Κατηγορία:Αγροτική οικονομική
Ποτάμι Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.565964,
          38.010522
        ]
      }
    }
  ]
}
Το **Ποτάμι** είναι παραθαλάσσιο χωριό στην Περιφερειακή Ενότητα Εύβοιας σε υψόμετρο 20 μέτρα.

## Γεωγραφικά - ιστορικά στοιχεία
Το Ποτάμι βρίσκεται στο νότιο άκρο της Εύβοιας, δίπλα στα παράλια του στενού του Κάβο Ντόρο (Καφηρέα) και νοτιοανατολικά της Όχης. Απέχει 29 χλμ. Α. από την Κάρυστο και 148 χλμ. ΝΑ. από την Χαλκίδα. Είναι κτισμένο στην εκβολή του χείμαρρου του Πλατανιστού (ή Πανωχώρι) όπου δημιουργεί μια ιδιότυπη όαση από πλατάνια. Η παραλία του είναι μια φαρδιά λωρίδα άμμου με μοναδικές αμμοθίνες, μεγάλη σε έκταση, ανοιχτή προς το Αιγαίο και σε συνδυασμό με τους δυνατούς ανέμους του Κάβο Ντόρο δημιουργούνται τεράστια κύματα.

Αναφέρεται επίσημα ως ξεχωριστός οικισμός για πρώτη φορά το 1951 να απογράφεται στην τότε κοινότητα Πλατανιστού. Σύμφωνα με το πρόγραμμα ''Καλλικράτης'', μαζί με τους Αγίους, το Επανωχώρι, το Καστρί, τη νησίδα Μανδηλού, τα Πηδουλαίικα, τον Πλατανιστό και το Καστρί αποτελούν  την τοπική κοινότητα Πλατανιστού της δημοτικής ενότητας Kαρύστου που υπάγεται στο Δήμο Καρύστου και σύμφωνα με την απογραφή του 2011 έχει 29 μόνιμους κατοίκους.

## Εξωτερικοί σύνδεσμοι
* Potami, Evia - Παραλία Ποτάμι Πλατανιστός, Εύβοια στο https://www.youtube.com/

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Ιταλικό πρωτάθλημα ποδοσφαίρου ανδρών 2021-22

Το **Ιταλικό πρωτάθλημα ποδοσφαίρου ανδρών 2021-22** ήταν η 120η σεζόν της κορυφαίας κατηγορίας ποδοσφαίρου ανδρών της Ιταλίας και η 12η από τότε που ανέλαβε η Λέγκα Σέριε Α το 2010. Η σεζόν ξεκίνησε στις 21 Αυγούστου 2021 και  ολοκληρώθηκε στις 22 Μαΐου 2022. Κάτοχος του πρωταθλήματος ήταν για 19η φορά στην ιστορία της η Ίντερ Μιλάνου. Το πρωτάθλημα κατέκτησε η Μίλαν μετά από νίκη 3–0 εναντίον της Σασσουόλο εκτός έδρας την τελευταία αγωνιστική.

## Ομάδες

## Προσωπικό και χορηγοί

## Βαθμολογία

## Αποτελέσματα

## Παραπομπές


Κατηγορία:Σέριε Α
Κατηγορία:Εγχώρια ποδοσφαιρικά πρωταθλήματα 2021–2022
Άγιος Παύλος Χανίων

Ο **Άγιος Παύλος** είναι οικισμός της κοινότητας Βουτά του δήμου Καντάνου-Σελίνου στην περιφερειακή ενότητα Χανίων της Κρήτης, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Σελίνου του νομού Χανίων, στο γεωγραφικό διαμέρισμα Κρήτης. Στην απογραφή του 2011 ο οικισμός καταγράφηκε χωρίς κατοίκους.
*Μέχρι το 1957 ο οικισμός ονομαζόταν *Κατσιβελλιανά*.
## Γεωγραφικά στοιχεία
Ο Άγιος Παύλος είναι ημιορεινός οικισμός στο νοτιοδυτικό τμήμα του νομού Χανίων. Βρίσκεται στις νότιες υπώρειες του βουνού Άγιος Δικαίος (1.182 μ.) και στην ανατολική όχθη του Πελεκανιώτικου ρέματος, πάνω στην επαρχιακή οδό Στρεβλών-Παλαιοχώρας και σε μέσο σταθμικό υψόμετρο 460 μέτρα. Απέχει 74 χιλιόμετρα περίπου νοτιοδυτικά των Χανίων. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925, ως *Κατσιβελλιανά*, και προσαρτήθηκε στην κοινότητα Βουτά του νομού Χανίων. Το 1957 μετονομάστηκε σε *Άγιος Παύλος* και το 1989 προσαρτήθηκε στην κοινότητα Πελεκάνου. Με το ΦΕΚ 244Α - 04/12/1997 αποσπάστηκε από την κοινότητα Πελεκάνου και προσαρτήθηκε στον δήμο Πελεκάνου. Με το ΦΕΚ 87Α - 07/06/2010 αποσπάστηκε από τον δήμο Πελεκάνου και προσαρτήθηκε στον δήμο Καντάνου-Σελίνου.
## Αξιοθέατα
*Η εκκλησία του Αγίου Παύλου ανατολικά του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Καντάνου - Σελίνου
Κατηγορία:Χωριά της περιφερειακής ενότητας Χανίων
Μελισσώνας Εύβοιας

Ο **Μελισσώνας**, επισήμως γνωστός ως **Μελλισών**, είναι μικρός ημιορεινός οικισμός της νότιας Εύβοιας στην Περιφερειακή Ενότητα Εύβοιας.

## Γεωγραφικά - ιστορικά στοιχεία
Ο Μελλισώνας βρίσκεται σε απόσταση 16 χλμ. Β. από την Κάρυστο (έδρα δήμου) και 117 χλμ. ΝΑ. από την Χαλκίδα. Το χωριό είναι κτισμένο στους δυτικούς πρόποδες του όρους Όχη σε υψόμετρο 465 μέτρα, στην κοιλάδα των Ρουκλίων της Καρυστίας που έχει χαρακτηριστεί Τοπίο Ιδιαίτερου Φυσικού Κάλους (Τ.Ι.Φ.Κ.). Στην περιοχή υπάρχουν δάση και συστάδες από αιωνόβιες καστανιές, ηλικίας 300 και πλέον ετών, αιωνόβιοι ίταμοι και πολλά σπάνια ποώδη φυτά όπως η η παιώνια (*Paeonia mascula*). Είναι ο τόπος γέννησης του ιδρυτή του ομίλου Χαραγκιώνη, Νικηφόρου Θ. Χαραγκιώνη.

Το χωριό αναφέρεται μετά την ενσωμάτωση της Εύβοιας με την ονομασία η *Μελισσώνα* το 1835 να προσαρτάται στον τότε δήμο Καρύστου. Το 1928 με το ΦΕΚ 4Α - 16/01/1928 ορίστηκε έδρα της ομώνυμης νεοϊδρυθείσας κοινότητας ενώ το 1940 το όνομά της διορθώθηκε σε *Μελλισών*. Σύμφωνα με το πρόγραμμα ''Καλλικράτης'' αποτελεί την τοπική κοινότητα Μελλισώνος πού υπάγεται στη δημοτική ενότητα Μαρμαρίου του Δήμου Καρύστου και σύμφωνα με την απογραφή του 2011 έχει 33 κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Θιβέτ (1912-1951)

Το **Θιβέτ** ήταν ένα de facto κυρίαρχο κράτος που δημιουργήθηκε από την κατάρρευση της δυναστείας Τσινγκ το 1912. Έμεινε ανεξάρτητο εώς το 1951 που προσαρτήθηκε από τη Λαϊκή Δημοκρατία της Κίνας.

Πριν από το 1912, η επικράτεια του Θιβέτ αποτελούσε προτεκτοράτο της δυναστείας Τσινγκ. Όταν η προσωρινή κυβέρνηση της Δημοκρατίας της Κίνας ανέλαβε την εξουσία, κληρονόμησε τα κυριαρχικά δικαιώματα και στην επικράτεια του Θιβέτ, ωστόσο, δεν ήταν σε θέση να τα ασκήσει. Ο Δαλάι Λάμα δήλωσε ότι η υποτέλεια του Θιβέτ στην Κίνα τελείωσε με την πτώση της δυναστείας Τσινγκ και διακήρυξε την ανεξαρτησία του. Το  Θιβέτ θεωρείται «de facto κυρίαρχο κράτος» σύμφωνα με το διεθνές δίκαιο, αν και η ανεξαρτησία του δεν αναγνωρίστηκε επίσημα από καμμία μεγάλη δυτική δύναμη.

Το 1950 ο Λαϊκός Απελευθερωτικός Στρατός εισβάλλει στο Θιβέτ και έναν χρόνο αργότερα θα το προσαρτήσει.
## Παραπομπές


Κατηγορία:Θιβέτ
Mastercard

Η **Mastercard Incorporated** είναι  αμερικανική πολυεθνική εταιρεία χρηματοοικονομικών υπηρεσιών που εδρεύει στη Νέα Υόρκη.. Η κύρια δραστηριότητά της είναι η πραγματοποίηση συναλλαγών μεταξύ εμπόρων, τραπεζών και καταναλωτών μέσω πλαστικού χρήματος. 

Το 1966, αρκετές τραπεζικές περιφερειακές ενώσεις ενώθηκαν για να σχηματίσουν την Interbank Card Association (ICA). Αρχικά, η επωνυμία Interbank αναγραφόταν διακριτικά μέσα σε έναν κύκλο στην κάτω δεξιά γωνία του μπροστινού μέρους κάθε κάρτας. Το 1969, η Interbank ανέπτυξε μια νέα εθνική επωνυμία, "Master Charge: The Interbank Card". 

## Παραπομπές


Κατηγορία:Συστήματα πληρωμών
Αλέξης Εύβοιας

Ο **Αλέξης** είναι ημιορεινό χωριό στη νότια Εύβοια και την Περιφερειακή Ενότητα Εύβοιας σε υψόμετρο 200 μέτρα. Το χωριό απέχει 7 χλμ. Β.-ΒΑ. από το Μαρμάρι, 16 χλμ. ΒΔ. από την Κάρυστο (έδρα δήμου) και 110 χλμ. ΝΑ. από την Χαλκίδα. Αναφέρεται επίσημα, μετά την ενσωμάτωση της Εύβοιας, το 1835 να προσαρτάται στον τότε δήμο Καρύστου. Σύμφωνα με το πρόγραμμα ''Καλλικράτης'', μαζί με το Παραδείσι και τα Χάνια αποτελούν την τοπική κοινότητα Παραδεισίου που υπάγεται στη δημοτική ενότητα Μαρμαρίου του Δήμου Καρύστου και σύμφωνα με την απογραφή του 2011 έχει 44 κατοίκους.

## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Παραδείσι Εύβοιας

Το **Παραδείσι** είναι ημιορεινό χωριό στη νότια Εύβοια και την Περιφερειακή Ενότητα Εύβοιας.

## Γεωγραφικά - ιστορικά στοιχεία
Το Παραδείσι βρίσκεται στους δυτικούς πρόποδες της Όχης σε υψόμετρο 231 μέτρα και είναι κτισμένο μέσα σε μια κατάφυτη από πλάτανους, βελανιδιές, αραιούς ρεματιά. Το χωριό απέχει 10 χλμ. ΒΑ. από το Μαρμάρι, 11 χλμ. Β.-ΒΔ. από την Κάρυστο (έδρα δήμου) και 114 χλμ. ΝΑ. από την Χαλκίδα και είναι γνωστό στην περιοχή για τις ταβέρνες του. Αναφέρεται επίσημα, μετά την ενσωμάτωση της Εύβοιας, το 1835 με την ονομασία *Μπεζάνοι* να προσαρτάται στον τότε δήμο Καρύστου και το 1912 με το ΦΕΚ 245Α - 16/08/1912 ορίστηκε έδρα της ομώνυμης νεοϊδρυθείσας κοινότητας. Η ονομασία αυτή, σύμφωνα με την τοπική παράδοση, προέρχονταν από την Βυζαντινή οικογένεια των Μπιζανιωτών που ζούσε στην περιοχή. Το 1954 με το ΦΕΚ 188Α - 19/08/1954 μετονομάστηκε σε *Παραδείσιον* και το 1961 ενσωματώθηκε σε αυτό ο καταργούμενος γειτονικός οικισμός Φρυγάνι. Σύμφωνα με το πρόγραμμα ''Καλλικράτης'', μαζί με τον Αλέξη και τα Χάνια αποτελούν την τοπική κοινότητα Παραδεισίου που υπάγεται στη δημοτική ενότητα Μαρμαρίου του Δήμου Καρύστου και σύμφωνα με την απογραφή του 2011 ως κοινότητα έχει συνολικό πληθυσμό 194 κατοίκους ενώ ως οικισμός 115.

## Εξωτερικοί σύνδεσμοι
* Εθελοντές από τη Νότια Εύβοια γίνονται έκθεση στο Παρίσι από τον ιστότοπο https://www.athensvoice.gr/

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Ρούκλια Εύβοιας

Τα **Ρούκλια** είναι μικρό ορεινό χωριό της νότιας Εύβοιας στην Περιφερειακή Ενότητα Εύβοιας.

## Γεωγραφικά στοιχεία - Αξιοθέατα
Τα Ρούκλια βρίσκονται  σε απόσταση 11 χλμ. Β. από την Κάρυστο και 125 χλμ. ΝΑ. από την Χαλκίδα. Το χωριό είναι κτισμένο στις δυτικές πλαγιές  της Όχης σε υψόμετρο 530 μέτρα, σε μια κατάφυτη κοιλάδα, με πηγές και τρεχούμενα νερά. Στα νότιά του περνάει ο χείμαρρος Λύκος ενώ στα ανατολικά του είναι οι σπηλιές και τα εντυπωσιακά βράχια της Τσιγκαθιάς. Η κοιλάδα των Ρουκλίων έχει χαρακτηριστεί Τοπίο Ιδιαίτερου Φυσικού Κάλους (Τ.Ι.Φ.Κ.) και είναι καλυμμένη από  δάση και συστάδες με αιωνόβιες καστανιές, ηλικίας 300 και πλέον ετών, αιωνόβιοι ίταμοι, καστανιές, κερασιές, δρυς, πλατάνια και πολλά σπάνια ποώδη φυτά όπως η η παιώνια (*Paeonia mascula*). Κάθε χρόνο στις 26 Ιουλίου οι κάτοικοι της ευρύτερης περιοχής πανηγυρίζουν την Αγία Παρασκευή.

## Διοικητικά στοιχεία
Ως οικισμός αναφέρεται επίσημα, μετά την ενσωμάτωση της Εύβοιας, το 1835 να προσαρτάται στον τότε δήμο Καρύστου. Σύμφωνα με το πρόγραμμα ''Καλλικράτης'' μαζί με αποτελεί την Γραμπιά και τη Μεκουνίδα αποτελούν την τοπική κοινότητα Γραμπιάς που υπάγεται στη δημοτική ενότητα Γραμπιάς του Δήμου Καρύστου και σύμφωνα με την απογραφή του 2011 ως πληθυσμό έχει 14  κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου